‘চির উন্নত মম শির’ কথাটির অর্থ আপনার কাছে কি – সেটি জিজ্ঞেস করতেও ভয় হচ্ছে এখন। তবে আমার বিনীত নিবেদন এই যে – রাজনৈতিক প্রজ্ঞাহীন খালি মাথার “শির”কে আপনার মত কয়েকজন “উন্নত” ভেবে নিয়ে প্রবল আত্মতুষ্টির সরোবরে (বন্দুক নিয়ে) ভেসে বেড়াতে পারেন। তবে দেশের সাধারণ মানুষ তাকে কতখানি “উন্নত” ভাববে সে বিষয়ে হলফ করে কিছুই বোধ হয় বলা যায়না। তবে এইটুকু বলতে পারি যে, আপনাদের সেই “উন্নত শির” এর কাছে গণতন্ত্রের এবং দেশের নিরীহ সাধারণ নারী পুরুষের ‘শিরচ্ছেদ’ হয়ে যাক, সেটা বোধ হয় কারোই কাম্য হবে না।